Aḥric wis sin Tasuqilt n tmucuha akken ad iɛeddi. Ileḥḥu ɣer leqṣer iwala abrid ɣezzif, yedda deg-s, ayen it-iswehmen ciṭaḥ ula d yiwen seg imdanen-nni ur yezmir ad t-id-yeḍfer, acku ttejur-nni akken i iɛedda uɣalent ɣer imukan-nsent. Ur iḥbis ara ikemmel abrid-is: ageldun yezga ibedd ɣef yiman-is. Ikcem ɣer yiwet n ṛṛeḥba, ayen i iwala zdat-s iskew-it si lxuf. Yiwet n tsusmi tessewḥac: siwa tugna n lmut aniɣer yezzi ad t-iwali, siwa lǧessat n lmeytin akked lebahayem ẓlent di tmurt am wikad yemmuten. Yaɛqel-iten d taguni i gnen seg wanzaren-nsen cuffen uɣalen d izeggaɣen, mazal deg lkisan-nsen kra n tmeqwa n ccrab, d anect-agi i as-d-ibegnen mi llan tessen yewwi-ten yiḍes.